《悲秋十八咏效晚唐体和邓玄度给谏 其十六 秋笳》
明代·韩上桂

芦叶初长尚未齐，岂知哀怨使人凄。边声一起黄云合，胡曲重翻白雪迷。

颇似邻家新妇泣，又如幽室小儿啼。思归借汝围堪解，起舞何劳听晓鸡。

作者简介：明广东番禺人，字孟郁，号月峰。幼时家贫，喜读书。向人借《二十一史》，浏览一月，即默识大略。万历二十二年中举。授国子监丞。转永平府通判。巡抚方一藻以其才荐。崇祯末闻帝死讯，愤恨死。